LV Eiropas Savienības Oficiālais Vēstnesis C 321/4

Sabiedrisko pakalpojumu sniegšanas saistību piemērošana saskaņā ar Padomes Regulu (EEK) Nr. 2408/92 Vācijas iekšzemes regulārās gaisa satiksmes pārvadājumos

(2004/C 321/04)

(Dokuments attiecas uz EEZ)

1. Vācijas Federatīvās Republikas valdība ir nolēmusi šādi mainīt sabiedrisko pakalpojumu sniegšanas saistības regulārās gaisa satiksmes līnijā Hofa – Frankfurte pie Mainas, kas noteikta ar 4. panta 1. punkta a) apakšpunktu Padomes 1992. gada 23. jūlija Regulā (EEK) Nr. 2408/92 par Kopienas aviosabiedrību piekļuvi Kopienas iekšējiem gaisa ceļiem un pēdējo reizi publicēta Eiropas Kopienu Oficiālajā Vēstnesī, C 113, 18.4.2001., 10.lpp.:

2. Sabiedrisko pakalpojumu sniegšanas saistības attiecas uz šādiem aspektiem:

2.1 Maršruts

Regulārā gaisa satiksme līnijā Hofa – Frankfurte pie Mainas.

2.1 Minimālais pārvadājumu sniegšanas biežums

Vismaz trīs lidojumi abos virzienos ik dienas no pirmdienas līdz piektdienai ar iespēju savienot ar gaisa satiksmes līnijām no Frankfurtes pie Mainas. Šo prasību piemēro visu gadu, laikā starp Ziemassvētkiem un Jauno gadu ir iespējama ierobežota pakalpojumu sniegšana.

2.3 Sēdvietu skaits

Vismaz 540 sēdvietas ik nedēļu (36 vietas vienā lidojumā x 3 lidojumi dienā x 5 nedēļas dienas) posmā starp Hofu un Frankfurti pie Mainas. Šīs prasības piemēro visu gadu.

2.4 Lidojumu laiki

Lidojumi jāveic bez starpnolaišanās laikā no plkst. 6:00 no Hofas līdz plkst. 22:30 Hofā.

Frankfurtē pie Mainas ir rezervētas šādas laika nišas (lidojumu laiku saraksts 2004. gada februārim, ielidošanai un izlidošanai):

— ielidošana Frankfurtē: plkst. 07:00 (piektd.), 07:10 (pirmd.-ceturtd.), plkst. 11:05 (pirmd.-piektd.), plkst. 19:50 (pirmd.-piektd.)

— izlidošana no Frankfurtes: plkst. 07:45 (trešd.-piektd.), 08:15 (otrd.), 08:25 (pirmd.), plkst. 17:20 (pirmd.-piektd.), plkst. 20:35 (otrd., piektd.), 20:55 (pirmd., trešd.), 21:00 (ceturtd.)

2.5 Lidaparāts

Pieprasītajiem lidojumiem jāizmanto lidaparāti ar hermētiski noslēgtu kabīni, kuros ir vismaz 36 sēdvietas.

Uz aviosabiedrībām attiecas Hofas lidostas tehniskie un ekspluatācijas nosacījumi (sal. Vācijas Federatīvās Republikas aviācijas rokasgrāmata).

2.6 Tarifi

Augstākais pamata tarifs vienkāršam lidojumam no Hofas uz Frankfurti pie Mainas nedrīkst pārsniegt augstāko pamata tarifu vienkāršam lidojumam no Nirnbergas uz Frankfurti pie Mainas par vairāk nekā par 5 %. Augstākais pamata tarifs, ieskaitot PVN, bez lidostu nodokļiem 2004. gada janvārī vienkāršam lidojumam no Nirnbergas uz Frankfurti pie Mainas bija € 196.

Jānodrošina starplīniju nolīgumi pēc IATA noteikumiem, piešķirot tranzīta tarifus.

2.7 Realizācija

Lidojumu realizācijā izmanto vismaz vienu datorizētu rezervāciju sistēmu.

2.8 Lidojumu nepārtrauktība

Lidojumu skaits, kas tiek atcelti aviācijas uzņēmuma vainas dēļ, nedrīkst pārsniegt 2 % no ikgada plānoto lidojumu skaita.

3. Konkursa uzaicinājums

Aviācijas uzņēmumi tiek informēti, ka izsludināts konkurss par regulārās gaisa satiksmes pārvadājumu veikšanu un tiesības sniegt pakalpojumus tiek piešķirtas no 1.4.2005. Atbilstošs uzaicinājums piedāvājumu iesniegšanai saskaņā ar Regulas (EEK) Nr. 2408/92 4. panta 1. panta d) apakšpunktu drīzumā tiks publicēts Eiropas Savienības Oficiālajā Vēstnesī.

Sīkāku informāciju sniedz:

Bayerisches Staatsministerium für Wirtschaft, Verkehr und Technologie D 80525 Minhene Tālr. 089/2162-2392 vai 2162-2350 Fakss 089/2162-2588

4. Šīs sabiedrisko pakalpojumu sniegšanas saistības aizstāj Komisijas paziņojumā ietvertās saistības, kas tika publicētas Eiropas Kopienu Oficiālajā Vēstnesī, C 113/10, 18.4.2001.